id id de en zh ta ms ja pt id en zh ta id en ms en id en ms en ms en ms ms en id en ms en ms en ms en ms en en id en fr en zh en zh en en en zh en zh zh ta ms ms en id es en en
Titikberatkan penggunaan teknologi dan IoT, seru Ketua Menteri | Buletin Mutiara
SEBERANG JAYA – Bagi menjamin perkhidmatan Majlis Bandaraya Seberang Perai (MBSP) sentiasa kekal ke hadapan, Ketua Menteri, Y.A.B. Tuan Chow Kon Yeow menyeru supaya penggunaan teknologi dan Internet of Things (IoT) sentiasa dititikberatkan dalam pelaksanaan kerja seharian pihak berkuasa tempatan (PBT) berkaitan.
Justeru, beliau berharap lebih banyak ‘Business Process Reengineering’ dapat diterokai supaya Kerajaan Negeri termasuk PBT dapat mengambil kesempatan atas kepesatan teknologi masa kini.
“Sebagai contoh, MBSP sebelum ini telah memperkenalkan sistem ‘SpeedBiz’ yang mana ia telah memudahkan permohonan lesen perniagaan dengan menggunapakai teknologi tanpa bergantung kepada proses secara manual.
“Projek serampang dua mata ini pada asalnya dilancarkan bagi memudahkan pemilik perniagaan semasa kekangan pada tempoh Perintah Kawalan Pergerakan (PKP) yang mana ia secara tidak langsung telah mendidik rakyat Pulau Pinang supaya celik teknologi maklumat (information technology),” ujarnya pada Majlis  Sambutan Ulang Tahun Hari Bandaraya Ketiga MBSP 2022 dekat Menara Bandaraya di sini hari ini.
Hadir sama, Timbalan Ketua Menteri I, Dato’ Ir. Ahmad Zakiyuddin Abdul Rahman; Exco Pembangunan Sosial dan Hal Ehwal Bukan Islam, Chong Eng; Datuk Bandar bagi MBSP, Dato’ Azhar Arshad; Setiausaha Bandaraya bagi MBSP, Ir. Baderul Amin Abdul Hamid; barisan Ahli Majlis serta Ketua-ketua jabatan.
Serentak itu, Kon Yeow turut merasmikan pelancaran buku Pelan Induk dan Kesihatan Pekerjaan MBSP yang bakal menjadi panduan serta rujukan kepada pelaksanaan gerak kerja yang lebih sistematik dan komprehensif bagi menerapkan ’Budaya Keselamatan’ di tempat kerja.
“MBSP telah mengambil alih Tapak Pelupusan Sampah Pulau Burung pada 31 Julai 2022, namun masih ada satu lagi tanggungjawab besar yang perlu dititikberatkan terutamanya dalam aspek keselamatan dan kesihatan pekerjaan selaras dengan persijilan ISO 45001:2018 OHSMS.
“Pelan Induk ini yang mempunyai enam strategi, program (24) dan aktiviti (57) di bawahnya telah dibangunkan selaras dengan Malaysian Occupational Safety and Health Master Plan 2021– 2025 (OSHMP25) di peringkat nasional yang dikeluarkan Jabatan Keselamatan dan Kesihatan Pekerjaan (DOSH),’’ jelasnya.
Mengulas lanjut, Kon Yeow dalam pada itu turut mengucapkan tahniah kepada MBSP di atas pengiktirafan ‘Malaysia’s National Winner of the One Planet City Challenge’ (OPCC) bagi tahun 2021/2022, malah, Seberang Perai juga telah disenaraikan sebagai peserta akhir ‘National and Global Finalist of the One Planet City Challenge 2022’.
“OPCC dikendalikan oleh Tabung Alam Sedunia (WWF) dan pengiktirafan berkaitan diberikan kepada bandar-bandar yang berjaya mencapai sasaran pengurangan pelepasan karbon, mitigasi komprehensif dan pengadaptasian kepada langkah-langkah yang diambil untuk menanggani krisis,” ujarnya sambil berharap MBSP akan terus mengekalkan kecemerlangan di peringkat kebangsaan dan antarabangsa.
Pada majlis sama, MBSP turut menyampaikan penghargaan kepada 100 pegawai dan kakitangan yang telah dipilih untuk menerima Anugerah Pekerja Contoh pada tahun ini.
Oleh : WATAWA NATAF ZULKIFLI
Gambar : NOOR SITI NABILAH NOORAZIS
Video : DARWINA MOHD. DAUD
Like Our Facebook Page
Posted on September 29, 2022September 29, 2022
瑞典工业化建筑系统公司Scandinavian IBS(SIBS)位于威中槟城科学园的第2座工厂竣工,并于今午盛大开幕. 槟州贸易与工业及企业发展委员会主席拿督阿都哈林周四在仪式上表示,很高兴见到SIBS在此进一步扩张,建设第2座厂房. 他相信如是扩展计划不仅会带来投资,加强社会经济,同时也可增加就业机会,并为本地人才提供提升技能的机会. 他续说,如是投资将可刺激本地商业,从而透过维持和加强本地供应链,为槟州经济做出贡献. 出席者尚有瑞典驻马大使约阿希姆·伯格斯特伦,SIBS集团联合创办人帕,马来西亚投资发展局(MIDA)执行董事娜姬哈等. SIBS集团董事经理艾利克则说,第1厂于约3年前开幕,至今已成功制造与组装2000公寓,并从第1厂的运营吸取经验,以建设第2厂.
ஸ்ரீ மகா மாரியம்மன் ஆலயத்தில் நவராத்திரி திருவிழா விமரிசையாகக் கொண்டாடப்படுகிறது
Persekitaran yang selamat teras utama MBSP dalam Bajet 2023
Wujudkan platform dalam talian agar proses permohonan lesen pelelong awam lebih lancar
Self-taught deaf artist strives for success
Buletin Mutiara (Download / Muat Turun)
Copyrights © 2021 Buletin Mutiara. All Rights Reserved.